Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 580/13/3307	Prievidza, 8.4.2015
EEČ : 2-27-30-2015

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 8.4.2015, spisová značka 2 Pv 580/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Od konca júla 2013 do dňa 2.8.2013 asi do 20:05 hod. v Prievidzi a v Nitrici mal pri sebe v papierovej skladačke rastlinný materiál rodu Cannabis (konope) o hmotnosti 0,14 g s prítomnosťou účinnej látky THC v množstve väčšom ako 10mg, čo predstavovalo 1 obvyklú dávku, pričom látka konope je zaradená do I. skupiny omamných látok podľa zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov.

Uznesením prokurátora Okresnej prokuratúry Prievidza zo dňa 8.4.2015, spisová značka 2 Pv 580/13/3307, bola určená obvinenému skúšobná doba v trvaní 12 mesiacov.
Odôvodnenie:
XXXXX prokuratúry Prievidza uznesením sp. zn.  2 Pv 580/13/3307  zo  dňa  28.2.2014, ktoré  nadobudlo   právoplatnosť   dňa 11.3.2014, podľa § 216 ods. 1 Tr. poriadku podmienečne zastavila trestné stíhanie vedené proti obvinenému XXXXX, nar. XXXXX, pre prečin nedovolenej výroby omamných a psychotropných látok, jedov alebo prekurzorov, ich držania a obchodovania s nimi podľa § 171 ods. 1 Trestného zákona  č. 300/2005 Z. z. v znení neskorších predpisov, na tom skutkovom základe, že od konca júla 2013 do dňa 2.8.2013 asi do 20:05 hod. v Prievidzi a v Nitrici mal pri sebe v papierovej skladačke rastlinný materiál rodu Cannabis (konope) o hmotnosti 0,14 g s prítomnosťou účinnej látky THC v množstve väčšom ako 10mg, čo predstavovalo 1 obvyklú dávku, pričom látka konope je zaradená do I. skupiny omamných látok podľa zákona č. 139/1998 Z. z. o omamných látkach, psychotropných látkach a prípravkoch v znení neskorších predpisov.

Obvinenému bola určená skúšobná doba v trvaní 12 (dvanásť) mesiacov.

Uznesenie o podmienečnom zastavení trestného stíhania nadobudlo  právoplatnosť dňa 11.3.2014. Skúšobná doba uplynula dňa 11.3.2015.

Podľa § 217 ods. 1 Tr. por. ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

Zo  správy z Mesta XXXXX, Okresného úradu Prievidza - Odboru všeobecnej vnútornej správy, Obvodného oddelenia PZ XXXXX a z odpisu z registra trestov vyplýva, že obvinený  sa nedopustil počas skúšobnej doby žiadnych trestných činov ani priestupkov a teda viedol počas skúšobnej doby riadny život.

Vzhľadom na to, že obvinený XXXXX v skúšobnej dobe podmienečného zastavenia trestného stíhania splnil podmienky  uvedené v ustanovení § 217 ods. 1 Tr. por., rozhodla som, že sa v skúšobnej  dobe podmienečného zastavenia trestného stíhania osvedčil.

Právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e) Tr. por. .

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Nadežda Sumilasová
prokurátorka